               EUROPSKA KOMISIJA
            Bruxelles, 16.5.2018.
            COM(2018) 291 final
            2018/0144(NLE)
            Prijedlog
            ODLUKE VIJEĆA
            o stajalištu koje treba zauzeti, u ime Europske unije, u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx tog odbora
            (Tekst značajan za EGP)

               OBRAZLOŽENJE

               1.PREDMET PRIJEDLOGA

               •Razlozi i ciljevi prijedloga

               Ovaj se prijedlog odnosi na odluku Vijeća o utvrđivanju stajališta koje treba zauzeti u ime Unije u Zajedničkom odboru osnovanom Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx (
                  1
               ) tog odbora

               2.Kontekst prijedloga

               2.1.Ugovor o međunarodnom povremenom prijevozu putnika običnim i putničkim autobusima (Interbus ugovor).

               Ugovor o međunarodnom povremenom prijevozu putnika običnim i putničkim autobusima (Interbus ugovor) (
                  2
               ) („Ugovor”) ima za cilj olakšati obavljanje međunarodnog povremenog prijevoza običnim i putničkim autobusima između ugovornih stranaka. Ugovor je stupio na snagu 1. siječnja 2003. Ugovor je naknadno ažuriran Odlukom Zajedničkog odbora br. 1/2011 (
                  3
               ).

               Europska unija ugovorna je stranka Sporazuma(
                  4
               ).

               Vijeće je donijelo Odluku Vijeća (EU) 2016/1146 od 27. lipnja 2016. (
                  5
               ) o stajalištu koje treba zauzeti, u ime Europske unije, u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx (prethodno 1/2016) tog odbora.

               2.2.Zajednički odbor osnovan Interbus ugovorom

               U skladu s člankom 24. stavkom 2. točkom (b) Interbus ugovora, Zajednički odbor mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi se ugradile buduće mjere koje donese Unija te u skladu s člankom 24. stavkom 2. točkom (c) Interbus ugovora, Zajednički odbor mijenja ili prilagođava Prilog 1. u pogledu uvjeta koji se primjenjuju na prijevoznike u cestovnom prijevozu putnika, kao i Prilog 2. o tehničkim standardima koji se primjenjuju na obične i putničke autobuse. Isto tako, u skladu s člankom 24. stavkom 2. točkom (e) Interbus ugovora, Zajednički odbor mijenja ili prilagođava zahtjeve u pogledu socijalnih odredbi.

               Zajednički odbor može donositi odluke samo ako su na njegovim sjednicama zastupljene dvije trećine ugovornih stranaka, uključujući i Europsku uniju. Kada se od Zajedničkog odbora zahtijeva donošenje odluka, potrebna je jednoglasnost zastupljenih ugovornih stranaka. Europska unija ugovorna je stranka Ugovora. Države članice pomažu Komisiji u Odboru.

               2.3.Predviđeni akt Zajedničkog odbora osnovanog Interbus ugovorom

               Predviđeno je da Zajednički odbor na svojoj sljedećoj sjednici 2018. donese Odluku Zajedničkog odbora br. x/xxxx.

               Svrha je predviđenog akta ažurirati Ugovor u skladu s tehničkim i zakonodavnim napretkom ostvarenim od kraja 2009.

               Predviđeni akt postat će obvezujući za stranke u skladu s člankom 23. Ugovora, kojim je predviđeno sljedeće: osnivanje Zajedničkog odbora i njegova pravila glasovanja.

               3.Stajalište koje treba zauzeti u ime Unije

               Tijekom pregovora s ugovornim strankama postalo je očito da su potrebne određene izmjene stajališta Vijeća. Te izmjene navedene su u točki 5. u nastavku.

               Novim prijedlogom Komisije o odluci Vijeća nastoji se utvrditi novo stajalište Unije o nacrtu Odluke br. x/xxxx Zajedničkog odbora osnovanog člankom 23. Interbus ugovora. Prethodna Odluka Vijeća (EU) 2016/1146 trebala bi se staviti izvan snage.

               U usporedbi s prethodnim stajalištem, predložene izmjene u skladu su s postojećom politikom jer se njima uglavnom objašnjava tekst i u jednom slučaju odobrava prijelazno razdoblje za ugovorne stranke koje nisu članice EU-a. Kad je riječ o prijelaznom razdoblju od tri godine koje se odobrava za prava putnika u cestovnom prijevozu (Uredba (EU) br. 181/2014) (
                  6
               ), ono je relativno kratko, te se očekuje da će moguće narušavanje tržišnog natjecanja ostati umjereno.

               Predložena Odluka Zajedničkog odbora br. x/xxxx u Prilogu u skladu je s politikom susjedstva i vanjskim odnosima EU-a.

               Nacrt Odluke u skladu je i sa sporazumima kao što su Sporazum o carinskoj uniji, pretpristupni sporazumi i sporazumi o pridruživanju.

               Stajalište Unije kao ugovorne stranke Ugovora može izmijeniti samo Unija i ona je stoga isključivo nadležna za to pitanje.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                  7
               .

               4.1.2.Primjena u ovom slučaju

               Zajednički je odbor tijelo osnovano ugovorom, odnosno Interbus ugovorom..

               Akt koji je Zajednički odbor pozvan donijeti proizvodi pravne učinke. Predviđeni akt proizvodi pravne učinke jer Zajedničkom odboru daje ovlasti za ažuriranje Ugovora u skladu sa zakonodavnim i tehničkim napretkom. Predviđenim aktom ne dopunjuje se niti mijenja institucionalni okvir Ugovora.

               Stoga je postupovna pravna osnova predložene odluke članak 218. stavak 9. UFEU-a u vezi s člankom 91. UFEU-a. Pravna osnova ostaje ista kao i za izvornu Odluku Vijeća (EU) 2016/1146.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Predviđeni akt ima jedan cilj i stoga se odluka u skladu s člankom 218. stavkom 9. UFEU-a mora temeljiti na jedinstvenoj materijalnoj pravnoj osnovi.

               4.2.2.Primjena u ovom slučaju

               Glavni cilj i sadržaj predviđenog akta odnose se na prometnu politiku.

               Stoga je materijalna pravna osnova predložene odluke članak 91. UFEU-a.

               4.3.Zaključak

               Pravna osnova predložene odluke trebao bi biti članak 91., u vezi s člankom 218. stavkom 9. UFEU-a.

               Pravna osnova ostaje ista kao i za izvornu Odluku Vijeća (EU) 2016/1146.

               5.Detaljan popis izmjena u odnosu na nacrt odluke Zajedničkog odbora koji je priložen Odluci (EU) 2016/1146

               (1)Predlaže se da se u upućivanjima prije uvodnih izjava navede Odluka Zajedničkog odbora br. 1/2011, kojom je izmijenjen Interbus ugovor. To nema nikakav utjecaj na sadržaj.

               (2)U članku 1. nacrta odluke Zajedničkog odbora dodaje se upućivanje u vezi s dodatnim obrascem izjave koji treba priložiti Protokolu u pogledu Uredbe (EU) br. 181/2011 o pravima putnika u autobusnom prijevozu. Takvu izjavu podnosile bi ugovorne stranke Interbus ugovora u vezi s člankom 7. te Uredbe, kojim se uređuju iznosi odštete u različitim situacijama koje se u tom članku navode.

               (3)U tom smislu, u naslovu i odredbama Priloga nacrtu odluke Zajedničkog odbora navodi se taj isti „obrazac izjave”.

               (4)U točki 1. (b) i posljednjem podstavku točke 3.(a) iii. Priloga nacrtu odluke Zajedničkog odbora, upućivanje u vezi s pametnim tahografom u kontekstu AETR-a (
                  8
               ) neznatno je prilagođeno ne dovodeći u pitanje odnos između Uredbe br. 165/2014 i Sporazuma AETR. Upućivanje na članak 13. Sporazuma AETR dodaje se u vezi s prijelaznim razdobljem koje je u njemu utvrđeno radi uvođenja digitalnog tahografa u skladu sa Sporazumom AETR.

               (5)U posljednjem stavku točke 2. Priloga nacrtu odluke Zajedničkog odbora, briše se izraz „u mjeri u kojoj obuhvaća povremene vožnje običnim i putničkim autobusom”. On je suvišan jer su Uredbom (EU) br. 181/2011 obuhvaćene i povremene i redovite vožnje, uz razlikovanje odgovarajućih odredaba.

               (6)U tom istom pitanju, bilo bi primjereno ugovornim strankama izvan EU-a odobriti trogodišnje prijelazno razdoblje za postizanje najnižih razina odštete iz članka 7. Uredbe. U nekim su slučajevima najniže razine odštete iz Uredbe znatno veće od onih koje primjenjuju neke ugovorne stranke osim Unije pa je za postizanje razina utvrđenih u Uredbi potrebno vrijeme.

               (7)Točka 6. Priloga nacrtu odluke Zajedničkog odbora odnosi se na „obrazac izjave […] o članku 4. i Prilogu 1.”. Sada je taj obrazac priložen Ugovoru, a nije označen kao prilog. Predlaže se da se označi brojem kao Prilog 6. radi jasnoće.

               (8)Točka 6.(a) Priloga nacrtu odluke Zajedničkog odbora odnosi se na stavak 1. tog obrasca izjave, kako glasi u nacrtu odluke Zajedničkog odbora priloženom Odluci (EU) 2016/1146, a u njoj se upućuje na „tri” uvjeta utvrđena u poglavlju I. Uredbe (EZ) br. 1071/2009 (
                  9
               ). U početku je u točki 2. obrasca izjave bio naveden četvrti uvjet u vezi s financijskim stanjem. S obzirom na to da se, prema priloženom nacrtu odluke, ta točka briše u cijelosti, upućivanje na tri uvjeta u sadašnjoj točki 1. (koja u novom tekstu postaje jedina točka) zamjenjuje se upućivanjem na „četiri” uvjeta (stvaran i stabilan poslovni nastan, dobar ugled, financijsko stanje i stručna osposobljenost).

               (9)U pogledu točke 6. (b) Priloga nacrtu odluke Zajedničkog odbora, predlaže se brisanje stavka 2. u cijelosti, a ne samo drugog podstavka stavka 2. kako je navedeno u Odluci (EU) 2016/1146. Taj stavak obrasca izjave iz Priloga 6. odnosi se na prijelazno razdoblje za financijsko stanje do 1. siječnja 2005., kako je utvrđeno u članku 4. Ugovora. Taj je rok istekao, te se točka 2. mora izbrisati u cijelosti. U skladu s tim, predlaže se da se na odgovarajući način izmijeni brojčano označivanje u obrascu izjave. .

               (10)Drugi „obrazac izjave ugovornih stranaka Interbus ugovora o članku 7. Uredbe (EU) br. 181/2011” trebalo bi dodati kao Prilog 7. Ugovoru kako bi se obuhvatilo navedeno prijelazno razdoblje od tri godine.

               6.Objava predviđenog akta

               S obzirom na to da će se aktom Zajedničkog odbora izmijeniti Interbus ugovor o međunarodnom povremenom prijevozu putnika običnim i putničkim autobusima, primjereno je objaviti ga u Službenom listu Europske unije nakon njegova donošenja.

               2018/0144 (NLE)

               Prijedlog

               ODLUKE VIJEĆA

               o stajalištu koje treba zauzeti, u ime Europske unije, u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx tog odbora

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,

               uzimajući u obzir prijedlog Europske komisije
                  10
               ,

               budući da:

               (1)Odlukom Vijeća od 3. listopada 2002.
                  11
                Unija je sklopila Interbus ugovor o međunarodnom povremenom prijevozu putnika običnim i putničkim autobusima („Ugovor”), koji je stupio je na snagu 1. siječnja 2003.

               (2)U skladu s člankom 24. stavkom 2. Ugovora, Zajednički odbor mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi se ugradile buduće mjere koje donese Unija te u skladu s člankom 24. stavkom 2. točkom (c) Ugovora, Zajednički odbor mijenja ili prilagođava Prilog 1. u pogledu uvjeta koji se primjenjuju na prijevoznike u cestovnom prijevozu putnika kao i Prilog 2. u vezi s tehničkim standardima koji se primjenjuju na obične i putničke autobuse. U skladu s člankom 24. stavkom 2. točkom (e) Ugovora, Zajednički odbor isto tako mijenja ili prilagođava zahtjeve koji se odnose na socijalne odredbe.

               (3)Posljednjim ažuriranjem zakonodavstva Unije u Ugovoru, uvedenim Odlukom br. 1/2011 Zajedničkog odbora
                  12
               , u obzir su uzeti akti Unije doneseni do kraja 2009.

               (4)Zajednički odbor Interbusa, na svojoj sjednici 2018., treba donijeti odluku Zajedničkog odbora o ažuriranju Ugovora u skladu sa zakonodavnim i tehničkim napretkom.

               (5)Odlukom Vijeća (EU) 2016/1146
                  13
                utvrđeno je stajalište Europske unije o nacrtu odluke Zajedničkog odbora Interbusa uzimajući u obzir akte Unije donesene do kraja 2015.

               (6)Tijekom pregovora s drugim ugovornim strankama
                  14
                Ugovora postalo je očito da u tekst koji je odobrilo Vijeće treba unijeti neke izmjene. Te su se izmjene posebno odnosile na vezu između AETR-a i pravila Unije o pametnim tahografima te, s obzirom na situaciju u nekim ugovornim strankama Interbus ugovora, na prijelazno razdoblje za iznose odštete, utvrđeno u članku 7. Uredbe (EU) br. 181/2011
                  15
               .

               (7)Primjereno je staviti izvan snage Odluku Vijeća (EU) 2016/1146 i utvrditi novo stajalište koje treba zauzeti, u ime Unije, u okviru Zajedničkog odbora jer će Odluka biti obvezujuća za Uniju.

               DONIJELO JE OVU ODLUKU:

               Članak 1.

               Stajalište koje treba zauzeti, u ime Unije, na sjednicama Zajedničkog odbora osnovanog člankom 23. Ugovora o međunarodnom povremenom prijevozu putnika običnim i putničkim autobusima temelji se na nacrtu odluke Zajedničkog odbora koji je priložen ovoj Odluci.

               Članak 2.

               Odluka Vijeća (EU) 2016/1146 stavlja se izvan snage.

               Članak 3.

               Nakon njihova donošenja, Odluka Vijeća i nacrt odluke Zajedničkog odbora objavljuju se u Službenom listu Europske unije.

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Broj i godina predstojeće odluke Zajedničkog odbora navedeni su kao „x/xxxx”. Prethodna oznaka bila je „1/2016”.

                     (2)

                        SL L 321, 26.11.2002., str. 11.

                     (3)

                        SL L 8, 12.1.2012., str. 38.

                     (4)

                        Ugovorne su stranke Interbus ugovora Europska unija, Republika Albanija, Bosna i Hercegovina, Crna Gora, bivša jugoslavenska republika Makedonija, Republika Moldova, Republika Turska i Ukrajina.

                     (5)

                        SL L 189, 14.7.2016., str. 48.

                     (6)

                        Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.).

                     (7)

                        Presuda Suda od 7. listopada 2014., Njemačka / Vijeće, Predmet C-399/12, ECLI:EU:C:2014:2258, točke od 61. do 64.

                     (8)

                        Europski sporazum o radu posada vozila uključenih u međunarodni cestovni promet (AETR).

                     (9)

                        Uredba (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.).

                     (10)

                        COM(2018) 291

                     (11)

                        Odluka Vijeća od 3. listopada 2002. o sklapanju Interbus ugovora o međunarodnom povremenom prijevozu putnika običnim i putničkim autobusima (SL L 321, 26.11.2002., str. 11.).

                     (12)

                        Odluka br. 1/2011 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima od 11. studenoga 2011. o donošenju poslovnika i prilagodbi Priloga 1. Ugovoru u pogledu uvjeta za prijevoznike u cestovnom prometu putnika, Priloga 2. Ugovoru u vezi s tehničkim standardima koji se primjenjuju na obične i putničke autobuse te zahtjeva koji se odnose na socijalne odredbe iz članka 8. Ugovora (SL L 8, 12.1.2012., str. 38.).

                     (13)

                        Odluka Vijeća (EU) 2016/1146 od 27. lipnja 2016. o stajalištu koje treba zauzeti u ime Europske unije u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. 1/2016 tog odbora (SL L 189, 14.7.2916., str. 48.).

                     (14)

                        Ugovorne su stranke Interbus ugovora Europska unija, Republika Albanija, Bosna i Hercegovina, Crna Gora, bivša jugoslavenska republika Makedonija, Republika Moldova, Republika Turska i Ukrajina.

                     (15)

                        Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.).

    ---documentbreak---

               EUROPSKA KOMISIJA
            Bruxelles,16.5.2018.
            COM(2018) 291 final
            PRILOG

            Prijedlogu ODLUKE VIJEĆA
            o stajalištu koje treba zauzeti, u ime Europske unije, u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx tog odbora

               DODATAK

               ODLUKA br. x/xxxx (
                  1
               ) ZAJEDNIČKOG ODBORA OSNOVANOG UGOVOROM O MEĐUNARODNOM POVREMENOM PRIJEVOZU PUTNIKA OBIČNIM I PUTNIČKIM AUTOBUSIMA (INTERBUS UGOVOR)

               od [DODATI DATUM]

               o prilagodbi članka 8. Ugovora i priloga 1., 2., 3. i 5. Ugovoru te „obrasca izjave koju podnose ugovorne stranke Interbus ugovora u vezi s člankom 4. i Prilogom 1.”, uvođenju „obrasca izjave ugovornih stranaka Interbus ugovora u vezi s člankom 7. Uredbe (EU) br. 181/2011” dodavanjem novog priloga te stavljanju izvan snage Preporuke br. 1/2011

               ZAJEDNIČKI ODBOR,

               uzimajući u obzir Ugovor o međunarodnom povremenom prijevozu putnika običnim i putničkim autobusima (Interbus ugovor)(
                  2
               ), kako je ažuriran Odlukom Zajedničkog odbora br. 1/2011 (
                  3
               ), a posebno članak 24. Ugovora,

               budući da:

               (1)Člankom 23. Ugovora o međunarodnom povremenom prijevozu putnika običnim i putničkim autobusima (Interbus ugovor) („Ugovor”) osnovan je Zajednički odbor kako bi se olakšala provedba Ugovora („Zajednički odbor”).

               (2)U skladu s člankom 24. stavkom 2. točkom (b) Ugovora, Zajednički odbor mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi se ugradile buduće mjere koje donese Unija te u skladu s člankom 24. stavkom 2. točkom (c) Ugovora, Zajednički odbor mijenja ili prilagođava priloge o tehničkim standardima koji se primjenjuju na obične i putničke autobuse, kao i Prilog 1. u pogledu uvjeta za prijevoznike u cestovnom prijevozu putnika. U skladu s člankom 24. stavkom 2. točkom (e) Ugovora, Zajednički odbor mijenja ili prilagođava i zahtjeve koji se odnose na socijalne odredbe. U tu bi svrhu Zajednički odbor trebao djelovati kada je Ugovor potrebno ažurirati kako bi se uzeo u obzir tehnički i zakonodavni napredak.

               (3)Posljednjim ažuriranjem zakonodavstva Unije u Ugovoru, uvedenim Odlukom br. 1/2011 Zajedničkog odbora, u obzir su uzeti akti Unije doneseni do kraja 2009. Sada je potrebno ugraditi nove mjere koje je od tada donijela Unija.

               (4)U Preporuci br. 1/2011 Zajedničkog odbora (
                  4
               ) utvrđeno je tehničko izvješće za preglede običnih i putničkih autobusa na cesti. Preporuka je zastarjela i stoga bi je trebalo staviti izvan snage.

               DONIO JE OVU ODLUKU:

               Članak 1.

               Zahtjevi koji se odnose na socijalne odredbe iz članka 8. Ugovora, uvjeti za prijevoznike u cestovnom putničkom prijevozu iz Priloga 1. Ugovoru, tehnički standardi koji se primjenjuju na obične i putničke autobuse iz Priloga 2. Ugovoru, obrazac kontrolnog dokumenta za povremeni prijevoz za koji nije potrebna dopusnica iz Priloga 3. Ugovoru, obrazac dopusnice za neliberalizirane povremene prijevoze iz Priloga 5. Ugovoru i „obrazac izjave koju podnose ugovorne stranke Interbus ugovora u vezi s člankom 4. i Prilogom 1.” prilagođavaju se u skladu s prilogom ovoj Odluci. Osim toga, „obrazac izjave ugovornih stranaka Interbus ugovora u vezi s člankom 7. Uredbe (EU) br. 181/2011” dodaje se kao novi prilog Sporazumu.

               Članak 2.

               Preporuka br. 1/2011 Zajedničkog odbora stavlja se izvan snage.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu, [DODATI DATUM].

                  Za Zajednički odbor

               Predsjednik
                     Tajnik------

               DODATAK DODATKU

               Prilagodba članka 8. u pogledu socijalnih odredaba, Priloga 1. u pogledu uvjeta za prijevoznike u cestovnom prijevozu putnika, Priloga 2. u pogledu tehničkih standarda koji se primjenjuju na obične i putničke autobuse, Priloga 3. u pogledu obrasca kontrolnog dokumenta za povremeni prijevoz za koji nije potrebna dopusnica, Priloga 5. u pogledu obrasca dopusnice za neliberalizirani povremeni prijevoz kao i „obrasca izjave koju podnose ugovorne stranke Interbus ugovora u vezi s člankom 4. i Prilogom 1.” te uvođenje „obrasca izjave ugovornih stranaka Interbus ugovora u vezi s člankom 7. Uredbe (EU) br. 181/2011” dodavanjem novog priloga (
                  5
               )

               (1)U članku 8. Ugovora, popis akata Unije mijenja se kako slijedi:

               (a)upućivanje na Uredbu Vijeća (EEZ) br. 3821/85 zamjenjuje se sljedećim:

               „—Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.), kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.), koja se primjenjuje do stupanja na snagu Uredbe (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.).

               Umjesto Uredbe (EEZ) br. 3821/85 mogu se primjenjivati jednakovrijedna pravila utvrđena Sporazumom AETR, uključujući njegove protokole,”;

               (b)dodaje se sljedeći akt Unije:

               „—Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja stupa na snagu istog datuma kada na snagu stupaju provedbeni akti navedeni u članku 46. te uredbe.

               Umjesto Uredbe (EU) br. 165/2014 mogu se primjenjivati primjenjiva pravila utvrđena Sporazumom AETR, uključujući njegove protokole, ne dovodeći u pitanje članak 13. Sporazuma AETR.”.

               (2)U Prilogu 1. Ugovoru, popis akata Unije zamjenjuje se sljedećim:

               „Uredba (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (SL L 102, 11.4.2006., str. 1.), kako je zadnje izmijenjena Uredbom (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.);

               Uredba (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009, str. 51.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.);

               Uredba (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006 (SL L 300, 14.11.2009., str. 88.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.);

               Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.).

               U prijelaznom razdoblju do tri godine od dana donošenja Odluke Zajedničkog odbora x/xxxx, svaka ugovorna stranka osim Europske unije može odabrati da, umjesto članka 7. Uredbe (EU) br. 181/2011, primjenjuje svoje nacionalne odredbe na pitanja obuhvaćena tim člankom. Kako bi iskoristila to prijelazno razdoblje, ugovorna stranka o tome mora obavijestiti tajništvo Zajedničkog odbora podnošenjem „obrasca izjave” koji je utvrđen u Prilogu 7., propisno ispunjenog i potpisanog, u roku od dva mjeseca od donošenja Odluke Zajedničkog odbora x/xxxx.”.

               (3)Prilog 2. Ugovoru mijenja se kako slijedi:

               (a)Članak 1. mijenja se kako slijedi:

               i.točka (a) zamjenjuje se sljedećim:

               „(a) tehnički pregledi motornih vozila i njihovih prikolica:

               —Direktiva 2009/40/EZ Europskog parlamenta i Vijeća od 6. svibnja 2009. o tehničkim pregledima motornih vozila i njihovih prikolica (SL L 141, 6.6.2009., str. 12.), kako je zadnje izmijenjena Direktivom Komisije 2010/48/EU od 5. srpnja 2010. (SL L 173, 8.7.2010., str. 47.), koja se primjenjuje do 19 svibnja 2018.,

               —Direktiva 2014/45/EU Europskog Parlamenta i Vijeća od 3. travnja 2014. o periodičnim tehničkim pregledima motornih vozila i njihovih priključnih vozila te stavljanju izvan snage Direktive 2009/40/EZ (SL L 127, 29.4.2014., str. 51.), koja se primjenjuje od 20. svibnja 2018.,

               —Direktiva 2000/30/EZ Europskog parlamenta i Vijeća od 6. lipnja 2000. o pregledu na cesti kojim se utvrđuje tehnička ispravnost gospodarskih vozila koja prometuju u Zajednici (SL L 203, 10.8.2000., str. 1.), kako je zadnje izmijenjena Direktivom Komisije 2010/47/EU od 5. srpnja 2010. (SL L 173, 8.7.2010., str. 33.), koja se primjenjuje do 19. svibnja 2018.,

               —Direktiva 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ (SL L 127, 29.4.2014., str. 134.), koja se primjenjuje od 20. svibnja 2018.;”;

               ii.točka (c) zamjenjuje se sljedećim:

               „(c) najveće dopuštene dimenzije i mase:

               —Direktiva Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (SL L 235, 17.9.1996., str. 59.), kako je zadnje izmijenjena Direktivom (EU) 2015/719 Europskog parlamenta i Vijeća od 29. travnja 2015. (SL L 115, 6.5.2015., str. 1.),

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.),

               —Uredba Komisije (EU) br. 1230/2012 od 12. prosinca 2012. o provedbi Uredbe (EZ) br. 661/2009 Europskog parlamenta i Vijeća o zahtjevima za homologaciju tipa za mase i dimenzije vozila i njihovih prikolica te o izmjeni Direktive 2007/46/EZ Europskog parlamenta i Vijeća (SL L 353, 21.12.2012., str. 31.);”;

               iii.točka (d) zamjenjuje se sljedećim:

               „(d) tahografi u cestovnom prometu:

               —Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.), kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.) ili jednakovrijednim pravilima utvrđenima Sporazumom AETR uključujući njegove protokole, koja se primjenjuje do stupanja na snagu Uredbe (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.).

               Umjesto Uredbe (EEZ) br. 3821/85 mogu se primjenjivati jednakovrijedna pravila iz Sporazuma AETR uključujući njegove protokole.

               —Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja stupa na snagu istog datuma kada na snagu stupaju provedbeni akti navedeni u članku 46. te Uredbe.

               Umjesto Uredbe (EU) br. 165/2014 mogu se primjenjivati primjenjiva pravila utvrđena Sporazumom AETR, uključujući njegove protokole, ne dovodeći u pitanje članak 13. Sporazuma AETR.”.

               (b)Članak 2. mijenja se kako slijedi:

               i.naslovi i upućivanja između prvog stavka i tablice zamjenjuju se sljedećim:

               „Emisije ispušnih plinova:

               —Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.), kako je zadnje izmijenjena Uredbom Komisije (EU) br. 459/2012 od 29. svibnja 2012. (SL L 142, 1.6.2012., str. 16.),

               —Uredba (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških vozila (Euro VI) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ i stavljanju izvan snage direktiva 80/1269/EEZ, 2005/55/EZ i 2005/78/EZ (SL L 188, 18.7.2009., str. 1.), kako je zadnje izmijenjena Uredbom Komisije (EU) br. 133/2014 od 31. siječnja 2014. (SL L 47, 18.2.2014., str. 1.);

               Emisije buke:

               —Direktiva Vijeća 70/157/EEZ od 6. veljače 1970. o usklađivanju zakonodavstava država članica u odnosu na dopuštenu razinu buke i ispušni sustav motornih vozila (SL L 42, 23.2.1970., str. 16.), kako je zadnje izmijenjena Direktivom Vijeća 2013/15/EU od 13. svibnja 2013. (SL L 158, 10.6.2013., str. 172.), koja se primjenjuje do 30. lipnja 2027. u skladu s člankom 14. Uredbe (EU) br. 540/2014 Europskog parlamenta i Vijeća od 16. travnja 2014.,

               —Uredba (EU) br. 540/2014 Europskog parlamenta i Vijeća od 16. travnja 2014. o razini buke motornih vozila i zamjenskih sustava za prigušivanje te o izmjeni Direktive 2007/46/EZ i stavljanju izvan snage Direktive 70/157/EEZ (SL L 158, 27.5.2014., str. 131.), koja se u skladu s člankom 15. te Uredbe primjenjuje od 1. srpnja 2016., 1. srpnja 2019. i 1. srpnja 2027.;

               Kočni uređaji:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Gume:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Uređaji za osvjetljivanje i svjetlosnu signalizaciju:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Spremnik goriva:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Retrovizori:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sigurnosni pojasevi – ugradnja:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sigurnosni pojasevi – sidrišta sigurnosnih pojaseva:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sjedala:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Unutarnja konstrukcija (sprečavanje rizika širenja požara):

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Unutarnji raspored (izlazi za slučaj opasnosti, dostupnost, dimenzije sjedala, otpornost nosive konstrukcije itd.):

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Napredni sustavi za kočenje u slučaju nužde:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.),

               —Uredba Komisije (EU) br. 347/2012 od 16. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti (SL L 109, 21.4.2012., str. 1.), kako je zadnje izmijenjena Uredbom Komisije (EU) 2015/562 od 8. travnja 2015. (SL L 93, 9.4.2015., str. 35.);

               Sustav za upozorenje kod nenamjernog napuštanja prometne trake:

               —Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.),

               —Uredba Komisije (EU) br. 351/2012 od 23. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa za ugradbu sustava za upozorenje o napuštanju prometne trake u motorna vozila (SL L 110, 24.4.2012., str. 18.).”;

               ii.tablica se zamjenjuje sljedećom tablicom:

                        „Naslov

                        Pravilnik UN-ECE-a

                        (najnovija primjenjiva verzija)

                        Akt Unije

                        Emisije ispušnih plinova

                        49

                        Uredba (EZ) br. 715/2007, kako je zadnje izmijenjena Uredbom (EU) br. 459/2012.

                        Uredba (EZ) br. 595/2009, kako je zadnje izmijenjena Uredbom (EU) br. 133/2014.

                        Emisije buke

                        51

                        Direktiva 70/157/EEZ, kako je zadnje izmijenjena Direktivom Vijeća 2013/15/EU, koja se primjenjuje do 30. lipnja 2027. u skladu s člankom 14. Uredbe (EU) br. 540/2014;

                        Uredba (EU) br. 540/2014, koja se u skladu s člankom 15. te uredbe primjenjuje od 1. srpnja 2016., 1. srpnja 2019. i 1. srpnja 2027.

                        Kočni uređaji

                        13

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Gume

                        54

                        117

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Uređaji za osvjetljivanje i svjetlosnu signalizaciju

                        48

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Spremnik za gorivo

                        34

                        58

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Retrovizori

                        46

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sigurnosni pojasevi – ugradnja

                        16

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sigurnosni pojasevi – sidrišta

                        14

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sjedala

                        17

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Unutarnja konstrukcija (sprečavanje rizika širenja požara)

                        118

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Unutarnji raspored (izlazi za slučaj opasnosti, dostupnost, dimenzije sjedala, otpornost nosive konstrukcije itd.)

                        66

                        107

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Napredni sustavi za kočenje u slučaju nužde

                        131

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Uredba Komisije (EU) br. 347/2012, kako je zadnje izmijenjena Uredbom Komisije (EU) 2015/562

                        Sustav za upozorenje kod nenamjernog napuštanja prometne trake

                        130

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Uredba Komisije (EU) br. 351/2012”.

               (4)U Prilogu 3. Ugovoru, tekst u bilješci zamjenjuje se sljedećim:

               „Albanija (AL), Austrija (A), Belgija (B), Bosna i Hercegovina (BIH), Bugarska (BG), Cipar (CY), Crna Gora (ME), Češka (CZ), Danska (DK), Estonija (EST), Finska (FIN), Francuska (F), Grčka (GR), Hrvatska (HR), Irska (IRL), Italija (I), Latvija (LV), Litva (LT), Luksemburg (L), Mađarska (H), bivša jugoslavenska republika Makedonija (MK), Malta (MT), Republika Moldova (MD), Nizozemska (NL), Njemačka (D), Poljska (PL), Portugal (P), Rumunjska (RO), Slovačka (SK), Slovenija (SLO), Španjolska (E), Švedska (S), Turska (TR), Ukrajina (UA), Ujedinjena Kraljevina (UK), potrebno dopuniti.”

               (5)U Prilogu 5. Ugovoru, tekst u bilješci zamjenjuje se sljedećim:

               „Albanija (AL), Austrija (A), Belgija (B), Bosna i Hercegovina (BIH), Bugarska (BG), Cipar (CY), Crna Gora (ME), Češka (CZ), Danska (DK), Estonija (EST), Finska (FIN), Francuska (F), Grčka (GR), Hrvatska (HR), Irska (IRL), Italija (I), Latvija (LV), Litva (LT), Luksemburg (L), Mađarska (H), bivša jugoslavenska republika Makedonija (MK), Malta (MT), Republika Moldova (MD), Nizozemska (NL), Njemačka (D), Poljska (PL), Portugal (P), Rumunjska (RO), Slovačka (SK), Slovenija (SLO), Španjolska (E), Švedska (S), Turska (TR), Ukrajina (UA), Ujedinjena Kraljevina (UK), potrebno dopuniti.”

               (6)„Obrazac izjave koju podnose stranke Interbus ugovora u vezi s člankom 4. i Prilogom 1.” koji je priložen Ugovoru postaje Prilog 6. Ugovoru. Njegovi se uvjeti mijenjaju kako slijedi:

               (a)u stavku 1. briše se broj stavka, a uvodna rečenica zamjenjuje se sljedećim:

               „Četiri uvjeta utvrđena u poglavlju I. Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.).”;

               (b)stavak 2. briše se.

               (7)Sljedeći Prilog 7. dodaje se Ugovoru:

               „Prilog 7.

               „Obrazac izjave ugovornih stranaka Interbus ugovora u vezi s člankom 7. Uredbe (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.)

               (koju treba podnijeti u roku od dva mjeseca nakon donošenja Odluke br. x/xxxx Zajedničkog odbora osnovanog Interbus ugovorom)

               IZJAVA …………………...………………… (naziv ugovorne stranke)

               1.
                     U vezi s člankom 7. Uredbe (EU) 181/2011, u postojećem nacionalnom zakonodavstvu podnositelja izjave utvrđene su sljedeće gornje granice odštete za smrt, uključujući opravdane pogrebne troškove, ili za osobnu povredu kao i za gubitak ili oštećenje prtljage zbog nezgoda koje se dogode pri korištenju običnog ili putničkog autobusa, u iznosu ne manjem od:

               -- EUR …………………….. (ili protuvrijednost u nacionalnoj valuti) za putnika;

               -- EUR …………………….. (ili protuvrijednost u nacionalnoj valuti) za svaki komad prtljage.

               2.
                     Predviđa li se postojećim važećim nacionalnim zakonodavstvom podnositelja izjave, u slučaju oštećenja invalidskih kolica, druge opreme za kretanje ili pomoćnih uređaja, iznos odštete koji je jednak trošku zamjene ili popravka izgubljene ili oštećene opreme?

               DA □ NE □

               3.
                     Predviđeno je da će podnositelj izjave financijske iznose utvrđene u članku 7. stavku 2. Uredbe (EU) 181/2011 kao i odštetu u slučaju oštećenja invalidskih kolica, druge opreme za kretanje ili pomoćnih uređaja prilagoditi zahtjevima Uredbe do ……………………………….. (datum, najkasnije tri godine od stupanja na snagu Odluke br. x/xxxx Zajedničkog odbora u skladu s Interbus ugovorom ili, ovisno o slučaju, najkasnije tri godine od dana kada nova ugovorna stranka ratificira Interbus ugovor).”

                     (1)

                        Broj i godina predstojeće odluke Zajedničkog odbora navedeni su kao „x/xxxx”. Prethodna oznaka bila je „1/2016”.

                     (2)

                        SL L 321, 26.11.2002., str. 13.

                     (3)

                        Odluka br. 1/2011 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima od 11. studenoga 2011. o donošenju poslovnika i prilagodbi Priloga 1. Ugovoru u pogledu uvjeta za prijevoznike u cestovnom prometu putnika, Priloga 2. Ugovoru u vezi s tehničkim standardima koji se primjenjuju na obične i putničke autobuse te zahtjeva koji se odnose na socijalne odredbe iz članka 8. Ugovora (2012/25/EU) (SL L 8, 12.1.2012., str. 38.).

                     (4)

                        Preporuka br. 1/2011 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima od 11. studenoga 2011. o korištenju tehničkog izvješća za obične i putničke autobuse s ciljem olakšanja praćenja odredaba članaka 1. i 2. Priloga 2. Ugovoru (SL L 8, 12.1.2012., str. 46.).

                     (5)

                        Prilagodbom akata u obzir se uzimaju nove mjere koje je Europska unija donijela do 31. prosinca 2015.


               EUROPSKA KOMISIJA
            Bruxelles, 17.5.2018.
            COM(2018) 295 final
            2018/0147(NLE)
            Prijedlog
            ODLUKE VIJEĆA
            o sklapanju, u ime Unije, Sporazuma između Europske unije i Vlade Narodne Republike Kine o određenim aspektima usluga u zračnom prijevozu

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Nakon presuda Suda Europske unije u predmetima nazvanima „Otvoreno nebo” Vijeće je 5. lipnja 2003. ovlastilo Komisiju za pokretanje pregovora s trećim zemljama o zamjeni određenih odredaba iz postojećih bilateralnih sporazuma o uslugama u zračnom prijevozu sporazumom na razini Unije („horizontalno ovlaštenje”). Ciljevi su tih sporazuma omogućiti svim zračnim prijevoznicima iz EU-a nediskriminirajući pristup zračnim putovima između Europske unije i trećih zemalja te u tu svrhu uskladiti bilateralne sporazume o uslugama u zračnom prijevozu između država članica i trećih zemalja s pravom Unije.

               •Dosljednost s postojećim odredbama politike u određenom području

                  Odredbama Sporazuma zamjenjuju se ili dopunjuju postojeće odredbe u 27 bilateralnih sporazuma o uslugama u zračnom prijevozu između država članica i Narodne Republike Kine (dalje u tekstu „Kina”).

               •Dosljednost u odnosu na druge politike Unije

                  Sporazumom će se ispuniti temeljni cilj vanjske zrakoplovne politike Unije tako što će se njime postojeći bilateralni sporazumi o uslugama u zračnom prijevozu uskladiti s pravom Unije.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 100. stavak 2., članak 218. stavak 6. točka (a) UFEU-a.

               •Supsidijarnost (za neisključivu nadležnost)

                  Prijedlog se u potpunosti temelji na „horizontalnom ovlaštenju” koje je Vijeće dalo uzimajući u obzir pitanja obuhvaćena pravom Unije i bilateralnim sporazumima o uslugama u zračnom prijevozu.

               •Proporcionalnost

                  Sporazumom će se odredbe bilateralnih sporazuma o uslugama u zračnom prijevozu izmijeniti ili dopuniti samo u mjeri nužnoj za osiguravanje usklađenosti s pravom Unije.

               •Odabir instrumenta

                  Sporazum između Unije i Kine najučinkovitiji je instrument za usklađivanje svih postojećih bilateralnih sporazuma o uslugama u zračnom prijevozu između država članica i Kine s pravom Unije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  U skladu s člankom 218. stavkom 4. UFEU-a Komisija je vodila pregovore uz savjetovanje s posebnim odborom. Tijekom pregovora provedeno je savjetovanje i sa sektorskim dionicima. Primjedbe dostavljene tijekom tog postupka uzete su u obzir. Predmetne države članice provjerile su točnost upućivanja na bilateralne sporazume o uslugama u zračnom prijevozu. Sektorski dionici naglasili su važnost čvrste pravne osnove za njihovu komercijalnu djelatnost.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Prijedlogom se predviđa pojednostavnjivanje zakonodavstva. Relevantne odredbe bilateralnih sporazuma o uslugama u zračnom prijevozu između država članica i Kine zamjenjuju se ili dopunjuju odredbama jednog sporazuma.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog ne utječe na proračun Unije.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Stranke Sporazuma diplomatskim se kanalima i u pisanom obliku međusobno obavješćuju o završetku svojih odgovarajućih unutarnjih postupaka potrebnih za stupanje Sporazuma na snagu. Sporazum stupa na snagu na datum naknadne obavijesti.

               Dokumenti s obrazloženjima (za direktive)

                  Nije primjenjivo.

               Detaljno obrazloženje posebnih odredbi prijedloga

                  Međunarodni odnosi u području zrakoplovstva između država članica i trećih zemalja u načelu su uređeni bilateralnim sporazumima o uslugama u zračnom prijevozu između država članica i trećih zemalja, prilozima tim sporazumima i drugim povezanim bilateralnim ili multilateralnim dogovorima.

                  No uobičajenim klauzulama o imenovanju u bilateralnim sporazumima država članica o uslugama u zračnom prijevozu krši se pravo Unije. Tim se klauzulama trećim zemljama dopušta odbijanje, povlačenje ili obustava dozvola ili odobrenja zračnog prijevoznika koji je imenovala država članica, ali u kojem ta država članica ili njezini državljani nemaju znatan vlasnički udio ili nad kojim nemaju stvarnu kontrolu. Utvrđeno je da se time diskriminiraju zračni prijevoznici EU-a s poslovnim nastanom na državnom području države članice, ali koji su u vlasništvu ili pod kontrolom državljana drugih država članica. To je u suprotnosti s člankom 49. Ugovora o funkcioniranju Europske unije kojim se državljanima država članica koji su ostvarili svoje pravo poslovnog nastana jamči da će se u državi članici domaćinu s njima postupati jednako kao s državljanima te države članice.

                  Postoje i druga pitanja, poput obveznih trgovačkih sporazuma među zračnim prijevoznicima, za koja je usklađenost s pravom Unije potrebno osigurati izmjenama ili dopunama postojećih odredaba u bilateralnim sporazumima o uslugama u zračnom prijevozu između država članica i trećih država.

                  U skladu s mehanizmima i smjernicama u Prilogu „horizontalnom ovlaštenju” Komisija je postigla sporazum s Narodnom Republikom Kinom kojim se zamjenjuju određene odredbe u postojećim bilateralnim sporazumima o uslugama u zračnom prijevozu između država članica i Kine. Člankom 2. Sporazuma uobičajene klauzule o imenovanju zamjenjuju se klauzulom EU-a o imenovanju, čime se svim prijevoznicima u EU-u omogućuje ostvarivanje prava poslovnog nastana. Člankom 4. rješavaju se moguće nedosljednosti s pravilima Unije o tržišnom natjecanju.

               Sporazum bi nakon potpisivanja trebalo sklopiti. Ovaj dokument sadržava prijedlog odluke s tim ciljem.

               2018/0147 (NLE)

               Prijedlog

               ODLUKE VIJEĆA

               o sklapanju, u ime Unije, Sporazuma između Europske unije i Vlade Narodne Republike Kine o određenim aspektima usluga u zračnom prijevozu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s Odlukom Vijeća …/…/EU
                  1
                potpisan je Sporazum između Europske unije i Vlade Narodne Republike Kine o određenim aspektima usluga u zračnom prijevozu („Sporazum”), podložno njegovu kasnijem sklapanju.

               (2)Cilj je Sporazuma usklađivanje bilateralnih sporazuma o uslugama u zračnom prijevozu između 27 država članica i Narodne Republike Kine s pravom Unije.

               (3)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum između Europske unije i Vlade Narodne Republike Kine o određenim aspektima usluga u zračnom prijevozu („Sporazum”) odobrava se u ime Unije.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu u ime Unije provesti obavješćivanje predviđeno u članku 6. stavku 1. Sporazuma, kako bi se izrazio pristanak Europske unije na obvezivanje Sporazumom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L , , str. .

    ---documentbreak---

               EUROPSKA KOMISIJA
            Bruxelles, 17.5.2018.
            COM(2018) 295 final
            PRILOG

            Prijedlogu Odluke Vijeća
            o sklapanju, u ime Unije, Sporazuma između Europske unije i Vlade Narodne Republike Kine o određenim aspektima usluga u zračnom prijevozu

               NACRT

               SPORAZUMA

               između Europske unije i Vlade Narodne Republike Kine

               o određenim aspektima usluga u zračnom prijevozu

               EUROPSKA UNIJA

               s jedne strane i

               VLADA NARODNE REPUBLIKE KINE

               s druge strane

               (dalje u tekstu „stranke”)

               PRIMJEĆUJUĆI da je Sud Europske unije utvrdio da određene odredbe bilateralnih sporazuma koje je nekoliko država članica sklopilo s trećim zemljama nisu u skladu s pravom Europske unije,

               PRIMJEĆUJUĆI da je između nekoliko država članica Europske unije i Vlade Narodne Republike Kine sklopljen određen broj bilateralnih sporazuma o uslugama u zračnom prijevozu koji sadržavaju slične odredbe te da su države članice obvezne poduzeti sve odgovarajuće mjere radi uklanjanja neusklađenosti između tih sporazuma i Ugovora o EU-u,

               PRIMJEĆUJUĆI da Europska unija ima isključivu nadležnost u pogledu nekoliko aspekata koji mogu biti uključeni u bilateralne sporazume o uslugama u zračnom prijevozu između država članica Europske unije i trećih zemalja,

               PRIMJEĆUJUĆI da u skladu s pravom Europske unije zračni prijevoznici iz država članica Europske unije s poslovnim nastanom u jednoj od država članica Europske unije imaju pravo na pružanje usluga zračnog prijevoza između država članica Europske unije i trećih zemalja,

               UZIMAJUĆI U OBZIR sporazume između Europske unije i određenih trećih zemalja kojima se predviđa mogućnost da državljani tih trećih zemalja steknu vlasništvo nad zračnim prijevoznicima licenciranima u skladu s pravom Europske unije,

               PREPOZNAJUĆI da će se dosljednošću između prava Europske unije i odredbi bilateralnih sporazuma o uslugama u zračnom prijevozu između država članica Europske unije i Vlade Narodne Republike Kine dati čvrsta pravna osnova za usluge u zračnom prijevozu između Europske unije i Kine te održati kontinuitet takvih usluga u zračnom prijevozu,

               PREPOZNAJUĆI da ako je država članica Europske unije imenovala zračnog prijevoznika čiji regulatorni nadzor provodi i održava druga država članica Europske unije, prava Narodne Republike Kine na temelju sigurnosnih odredaba sporazuma između države članice koja je imenovala zračnog prijevoznika i Narodne Republike Kine primjenjuju se jednako na tu drugu državu članicu,

               PRIMJEĆUJUĆI da cilj Europske unije nije, u okviru ovog Sporazuma, povećati ukupan opseg zračnog prijevoza između Europske unije i Narodne Republike Kine, utjecati na ravnotežu među zračnim prijevoznicima Europske unije i zračnim prijevoznicima Narodne Republike Kine ili nadjačati tumačenje odredbi postojećih bilateralnih sporazuma o uslugama u zračnom prijevozu u pogledu prava prometovanja.

               POTVRĐUJUĆI svoje namjere da priznavanje prava poslovnog nastana i prihvaćanje načela imenovanja EU-a ne smiju biti namijenjeni ni tumačeni u svrhu izbjegavanja te da ne bi spriječili odbijanje prava prometovanja u takvom slučaju izbjegavanja.

               SPORAZUMJELE SU SE KAKO SLIJEDI:

               ČLANAK 1.

               Opće odredbe

               1.Za potrebe ovog Sporazuma „države članice” znači države članice Europske unije, a „Ugovori EU-a” znači Ugovor o Europskoj uniji i Ugovor o funkcioniranju Europske unije.

               2.Upućivanja u svakom od sporazuma navedenih u Prilogu 1. na državljane države članice koja je stranka u tom sporazumu smatraju se upućivanjima na državljane država članica Europske unije.

               3.Upućivanja u svakom od sporazuma navedenih u Prilogu 1. na zračne prijevoznike ili zračne kompanije države članice koja je stranka u tom sporazumu smatraju se upućivanjima na zračne prijevoznike ili zračne kompanije koje je imenovala ta država članica.

               4.Prava prometovanja i dalje se dodjeljuju bilateralnim aranžmanima Narodne Republike Kine i svake pojedine države članice.

               ČLANAK 2.

               Imenovanje zračnog prijevoznika, odobrenja i dozvole, odbijanje, opoziv, obustava ili ograničenje odobrenja ili dozvola

               1.Odredbama stavaka 2. i 3. ovog članka zamjenjuju se odgovarajuće odredbe članaka navedenih u točkama (a) i (b) Priloga 2. u pogledu imenovanja zračnog prijevoznika od strane predmetne države članice, odobrenja i dozvola koje mu je Narodna Republika Kina dodijelila te odbijanja, opoziva, obustave ili ograničenja odobrenja odnosno dozvola zračnog prijevoznika.

               2.
                     Po primitku imenovanja od strane države članice, Narodna Republika Kina dodjeljuje odgovarajuća odobrenja i dozvole po najkraćem postupku, pod uvjetom:

               I.da zračni prijevoznik ima poslovni nastan na državnom području države članice koja ga imenuje koji je u skladu s Ugovorima EU-a i zakonima i propisima o poslovnom nastanu te države članice te posjeduje valjanu operativnu licenciju u skladu s pravom Europske unije; i

               II.da država članica koja je odgovorna za izdavanje svjedodžbe zračnog prijevoznika provodi i održava učinkovit regulatorni nadzor zračnog prijevoznika te da je odgovarajuće zrakoplovno tijelo jasno naznačeno u imenovanju; i

               III.da zračni prijevoznik ima glavno mjesto poslovanja na području države članice od koje je dobio valjanu operativnu licenciju; i

               IV.da je zračni prijevoznik u vlasništvu, izravnom ili većinskom, te pod stvarnom kontrolom država članica i/ili državljana država članica i/ili ostalih zemalja navedenih u Prilogu 3. i/ili državljana tih ostalih zemalja.

               3.
                     Narodna Republika Kina može odbiti, opozvati, obustaviti ili ograničiti odobrenja ili dozvole zračnog prijevoznika kojeg je imenovala država članica ako:

               I.zračni prijevoznik nema poslovni nastan, na temelju Ugovora EU-a, na državnom području države članice koja ga imenuje ili ne posjeduje valjanu operativnu licenciju u skladu s pravom Europske unije; ili

               II.država članica koja je odgovorna za izdavanje njegove svjedodžbe zračnog prijevoznika ne provodi i ne održava učinkovit regulatorni nadzor zračnog prijevoznika ili u imenovanju nije jasno naznačeno odgovarajuće zrakoplovno tijelo; ili

               III.zračni prijevoznik nema glavno mjesto poslovanja na području države članice od koje je dobio operativnu licenciju; ili

               IV. zračni prijevoznik nije u vlasništvu, izravnom ili većinskom, ili nije pod stvarnom kontrolom država članica i/ili državljana država članica i/ili ostalih zemalja navedenih u Prilogu 3. i/ili državljana tih ostalih zemalja; ili

               V.zračni prijevoznik već ima odobrenje za letenje u skladu s bilateralnim sporazumom Narodne Republike Kine i druge države članice te ako bi ostvarivanjem prava prometovanja na temelju ovog Sporazuma na zračnom putu koji obuhvaća točku u toj drugoj državi članici, uključujući obavljanje usluge koja je stavljena na tržište kao izravni zračni prijevoz ili na drugi način čini izravni zračni prijevoz, zaobišao ograničenja u vezi s trećim, četvrtim ili petim pravima prometovanja određenima tim drugim sporazumom; ili

               VI.imenovani zračni prijevoznik ima svjedodžbu zračnog prijevoznika koju je izdala država članica s kojom Narodna Republika Kina nema sklopljen bilateralni sporazum o uslugama u zračnom prijevozu i ta je država članica uskratila prava prometovanja Narodnoj Republici Kini.

               4.
                     Prava i obveze iz ovog članka ne provode se na način koji diskriminira zračne prijevoznike Europske unije na temelju državljanstva.

               ČLANAK 3.

               Sigurnost

               1.Odredbama stavka 2. ovog članka dopunjuju se odgovarajuće odredbe članaka navedenih u točki (c) Priloga 2.

               2.
                     Ako je država članica imenovala zračnog prijevoznika čiji regulatorni nadzor provodi i održava druga država članica, prava Narodne Republike Kine na temelju sigurnosnih odredaba sporazuma između države članice koja je imenovala zračnog prijevoznika i Narodne Republike Kine primjenjuju se jednako kad je riječ o donošenju, primjenjivanju ili održavanju sigurnosnih standarda od strane te druge države članice i kad je riječ o odobrenju za letenje tog zračnog prijevoznika.

               ČLANAK 4.

               Usklađenost s pravilima tržišnog natjecanja

               1.
                     Bilateralnim sporazumima o uslugama u zračnom prijevozu sklopljenima između država članica i Narodne Republike Kine ne dovode se u pitanje pravila tržišnog natjecanja Stranaka.

               2.
                     Odredbe navedene u Prilogu 2. točki (d) brišu se i prestaju vrijediti.

               ČLANAK 5.

               Prilozi Sporazumu

               Prilozi ovom Sporazumu čine njegov sastavni dio.

               ČLANAK 6.

               Stupanje na snagu

               1.Stranke se diplomatskim kanalima i u pisanom obliku međusobno obavješćuju o završetku svojih odgovarajućih unutarnjih postupaka potrebnih za stupanje ovog Sporazuma na snagu. Sporazum stupa na snagu na datum naknadne obavijesti.

               2.Ovaj se Sporazum primjenjuje na sporazume i dogovore navedene u Prilogu 1. koji su na snazi.

               ČLANAK 7.

               Provjera, revizija ili izmjena

               1.
                     Stranke prate i redovito preispituju provedbu ovog Sporazuma. Preispitivanjima se posebice procjenjuju svi nepredviđeni negativni učinci Sporazuma u skladu sa stavovima svake od stranaka.

               2.
                     Ako bilo koja stranka to zatraži, stranke održavaju savjetovanje kako bi raspravile o primjerenim odgovorima na nepredviđene učinke navedene u stavku 1.

               3.
                     Stranke mogu u svakom trenutku promijeniti, revidirati ili izmijeniti ovaj Sporazum uz obostranu suglasnost.

               ČLANAK 8.

               Otkazivanje

               1.U slučaju otkazivanja nekog od sporazuma navedenih u Prilogu 1., istodobno prestaju vrijediti sve odredbe ovog Sporazuma koje se odnose na predmetni sporazum.

               2.U slučaju otkazivanja svih sporazuma navedenih u Prilogu 1. ovaj Sporazum istodobno prestaje vrijediti.

               U POTVRDU TOGA, niže potpisani, koji su za to propisno ovlašteni, potpisali su ovaj Sporazum.

               Sastavljeno u [….] u dva primjerka, dana […, …, …], na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i kineskom jeziku.

               ZA EUROPSKU UNIJU:
                     ZA VLADU NARODNE REPUBLIKE KINE:

               Prilog 1.

               Popis sporazuma iz članka 1. ovog Sporazuma

               (a) Sporazumi o uslugama u zračnom prijevozu i ostali dogovori između Narodne Republike Kine i država članica Europske unije kako su promijenjeni ili izmijenjeni, a koji su na dan potpisivanja ovog Sporazuma sklopljeni, potpisani ili parafirani:

               -Sporazum o civilnom zračnom prometu između Savezne Vlade Austrije i Vlade Narodne Republike Kine, potpisan u Pekingu 12. rujna 1985., dalje u tekstu „Sporazum Kina – Austrija” u Prilogu 2,

               -Sporazum o civilnom zračnom prometu između Vlade Kraljevine Belgije i Vlade Narodne Republike Kine, potpisan u Pekingu 20. travnja 1975., dalje u tekstu „Sporazum Kina – Belgija” u Prilogu 2.,

               -Sporazum o zračnom prometu između Vlade Republike Bugarske i Vlade Narodne Republike Kine, potpisan u Pekingu 21. lipnja 1993., dalje u tekstu „Sporazum Kina – Bugarska” u Prilogu 2.,

               -Sporazum o zračnom prijevozu između Vlade Republike Hrvatske i Vlade Narodne Republike Kine, potpisan u Zagrebu 20. lipnja 2009., dalje u tekstu „Sporazum Kina – Hrvatska” u Prilogu 2.,

               -Sporazum o civilnom zračnom prometu između Vlade Republike Cipra i Vlade Narodne Republike Kine, parafiran 5. travnja 2000., dalje u tekstu „Sporazum Kina – Cipar” u Prilogu 2.,

               -Sporazum o zračnom prometu između Čehoslovačke Socijalističke Republike i Vlade Narodne Republike Kine, potpisan u Pekingu 25. svibnja 1988. i u pogledu kojeg je Republika Češka izjavila kako smatra da je njegove odredbe obvezuju, dalje u tekstu „Sporazum Kina – Češka Republika” u Prilogu 2.,

               -Sporazum o zračnom prijevozu između Vlade Kraljevine Danske i Vlade Narodne Republike Kine, parafiran 12. ožujka 2010., dalje u tekstu „Sporazum Kina – Danska” u Prilogu 2.,

               -Sporazum o civilnom zračnom prometu između Vlade Republike Estonije i Vlade Narodne Republike Kine, potpisan u Tallinnu 1. ožujka 1999., dalje u tekstu „Sporazum Kina – Estonija” u Prilogu 2.,

               -Sporazum o civilnom zračnom prometu između Vlade Republike Finske i Vlade Narodne Republike Kine, potpisan u Pekingu 2. listopada 1975., dalje u tekstu „Sporazum Kina – Finska” u Prilogu 2.,

               -Sporazum između Vlade Republike Francuske i Vlade Narodne Republike Kine, potpisan u Parizu 1. lipnja 1966., dalje u tekstu „Sporazum Kina – Francuska” u Prilogu 2.,

               -Sporazum o civilnom zračnom prometu između Vlade Savezne Republike Njemačke i Vlade Narodne Republike Kine, potpisan u Pekingu 31. listopada 1975., kako je izmijenjen Protokolom o izmjeni Sporazuma o civilnom zračnom prometu između Vlade Savezne Republike Njemačke i Vlade Narodne Republike Kine potpisanim u Pekingu 11. prosinca 1995., dalje u tekstu „Sporazum Kina – Njemačka” u Prilogu 2.,

               -Sporazum o civilnom zračnom prometu između Vlade Kraljevine Grčke i Vlade Narodne Republike Kine, potpisan u Pekingu 23. svibnja 1973., dalje u tekstu „Sporazum Kina – Grčka” u Prilogu 2.,

               -Sporazum o zračnom prometu između Vlade Republike Mađarske i Vlade Narodne Republike Kine, potpisan u Budimpešti 15. rujna 1993., dalje u tekstu „Sporazum Kina – Mađarska” u Prilogu 2.,

               -Sporazum o civilnom zračnom prometu između Vlade Republike Irske i Vlade Narodne Republike Kine, potpisan u Pekingu 14. rujna 1998., dalje u tekstu „Sporazum Kina – Irska” u Prilogu 2.,

               -Sporazum o civilnom zračnom prometu između Vlade Talijanske Republike i Vlade Narodne Republike Kine, potpisan u Pekingu 8. siječnja 1973., dalje u tekstu „Sporazum Kina – Italija” u Prilogu 2.,

               -Sporazum o civilnom zračnom prometu između Vlade Republike Latvije i Vlade Narodne Republike Kine, potpisan u Rigi 4. ožujka 1999., dalje u tekstu „Sporazum Kina – Latvija” u Prilogu 2.,

               -Sporazum o civilnom zračnom prometu između Vlade Velikog Vojvodstva Luksemburga i Vlade Narodne Republike Kine, potpisan u Pekingu 18. studenoga 2002., dalje u tekstu „Sporazum Kina – Luksemburg” u Prilogu 2.,

               -
                     Sporazum o civilnom zračnom prometu između Vlade Republike Malte i Vlade Narodne Republike Kine, potpisan u Pekingu 1. rujna 1997., dalje u tekstu „Sporazum Kina – Malta” u Prilogu 2.,

               -Sporazum o civilnom zračnom prometu između Vlade Kraljevine Nizozemske i Vlade Narodne Republike Kine, potpisan u Pekingu 23. svibnja 1996., dalje u tekstu „Sporazum Kina – Nizozemska” u Prilogu 2.,

               -Sporazum o civilnom zračnom prijevozu između Vlade Narodne Republike Poljske i Vlade Narodne Republike Kine, potpisan u Pekingu 20. ožujka 1986., dalje u tekstu „Sporazum Kina – Poljska” u Prilogu 2.,

               -Sporazum o zračnom prometu između Portugalske Republike i Vlade Narodne Republike Kine, parafiran 26. ožujka 1999., dalje u tekstu „Sporazum Kina – Portugal” u Prilogu 2.,

               -Sporazum o civilnom zračnom prometu između Socijalističke Republike Rumunjske i Vlade Narodne Republike Kine, potpisan u Bukureštu 6. travnja 1972., dalje u tekstu „Sporazum Kina – Rumunjska” u Prilogu 2.,

               -Sporazum o zračnom prijevozu između Vlade Slovačke Republike i Vlade Narodne Republike Kine, parafiran 12. kolovoza 2010., dalje u tekstu „Sporazum Kina – Slovačka” u Prilogu 2.,

               -Sporazum o civilnom zračnom prometu između Socijalističke Federativne Republike Jugoslavije i Vlade Narodne Republike Kine, potpisan u Beogradu 14. travnja 1972. i dalje na snazi između Kine i Slovenije, dalje u tekstu „Sporazum Kina – Slovenija” u Prilogu 2.,

               -Sporazum između Vlade Kraljevine Španjolske i Vlade Narodne Republike Kine, potpisan u Pekingu 19. lipnja 1978., dalje u tekstu „Sporazum Kina – Španjolska” u Prilogu 2.,

               -Sporazum o zračnom prijevozu između Vlade Kraljevine Švedske i Vlade Narodne Republike Kine, parafiran 12. ožujka 2010., dalje u tekstu „Sporazum Kina – Švedska” u Prilogu 2.,

               -Sporazum o zračnom prijevozu između Vlade Ujedinjene Kraljevine Velike Britanije i Sjeverne Irske i Vlade Narodne Republike Kine, parafiran 14. travnja 2011., dalje u tekstu „Sporazum Kina – UK” u Prilogu 2.

               Prilog 2.

               Popis članaka u sporazumima navedenima u Prilogu 1. i u člancima od 2. do 4. ovog Sporazuma

               (a) Imenovanje od strane države članice:

               -članak 3. Sporazuma Kina – Austrija,

               -članak 3. Sporazuma Kina – Belgija,

               -članak 3. Sporazuma Kina – Bugarska,

               -članak 3. Sporazuma Kina – Hrvatska,

               -članak 3. Sporazuma Kina – Cipar,

               -članak 3. Sporazuma Kina – Češka Republika,

               -članak 3. Sporazuma Kina – Danska,

               -članak 3. Sporazuma Kina – Estonija,

               -članak 2. Sporazuma Kina – Švedska,

               -članak 2. Sporazuma Kina – Francuska,

               -članak 2. stavak 2. Sporazuma Kina – Njemačka,

               -članak 3. Sporazuma Kina – Grčka,

               -članak 3. Sporazuma Kina – Mađarska,

               -članak 3. Sporazuma Kina – Irska,

               -članak 3. Sporazuma Kina – Italija,

               -članak 3. Sporazuma Kina – Latvija,

               -članak 3. Sporazuma Kina – Luksemburg,

               -članak 3. Sporazuma Kina – Malta,

               -članak 3. Sporazuma Kina – Nizozemska,

               -članak 3. Sporazuma Kina – Poljska,

               -članak 3. Sporazuma Kina – Portugal,

               -članak 2. Sporazuma Kina – Rumunjska,

               -članak 3. Sporazuma Kina – Slovačka,

               -članak 2. Sporazuma Kina – Slovenija,

               -članak 2. Sporazuma Kina – Španjolska,

               -članak 3. Sporazuma Kina – Švedska,

               -članak 4. Sporazuma Kina – UK.

               (b) Odbijanje, opoziv, obustava ili ograničenje odobrenja ili dozvola:

               -članak 4. Sporazuma Kina – Austrija,

               -članak 4. Sporazuma Kina – Belgija,

               -članak 4. Sporazuma Kina – Bugarska,

               -članak 4. Sporazuma Kina – Hrvatska,

               -članak 4. Sporazuma Kina – Cipar,

               -članak 4. Sporazuma Kina – Češka Republika,

               -članak 4. Sporazuma Kina – Danska,

               -članak 4. Sporazuma Kina – Estonija,

               -članak 3. Sporazuma Kina – Finska,

               -članak 15. Sporazuma Kina – Francuska,

               -članak 3. stavak 1.a Sporazuma Kina – Njemačka,

               -članak 4. Sporazuma Kina – Grčka,

               -članak 4. Sporazuma Kina – Mađarska,

               -članak 4. Sporazuma Kina – Irska,

               -članak 3. Sporazuma Kina – Italija,

               -članak 4. Sporazuma Kina – Latvija,

               -članak 4. Sporazuma Kina – Luksemburg,

               -članak 4. Sporazuma Kina – Malta,

               -članak 4. Sporazuma Kina – Nizozemska,

               -članak 4. Sporazuma Kina – Poljska,

               -članak 4. Sporazuma Kina – Portugal,

               -članak 2. Sporazuma Kina – Rumunjska,

               -članak 4. Sporazuma Kina – Slovačka,

               -članak 3. Sporazuma Kina – Slovenija,

               -članak 3. Sporazuma Kina – Španjolska,

               -članak 4. Sporazuma Kina – Švedska,

               -članak 5. Sporazuma Kina – UK.

               (c) Sigurnost:

               -članak 15. Sporazuma Kina – Hrvatska,

               -članak 13. Sporazuma Kina – Danska,

               -članak 17. Sporazuma Kina – Mađarska,

               -članak 11.a. Sporazuma Kina – Italija,

               -članak 6. Sporazuma Kina – Luksemburg,

               -članak 15. Sporazuma Kina – Portugal,

               -članak 8. Sporazuma Kina – Slovačka,

               -Prilog 3. Memorandumu o razumijevanju Kina – Španjolska sklopljenom u Pekingu 26. studenoga 2004.

               -članak 13. Sporazuma Kina – Švedska,

               -članak 10. Sporazuma Kina – UK.

               (D) Usklađenost s pravilima tržišnog natjecanja:

               -članak 12. stavak 2. i članak 14. stavci od 2. do 4. Sporazuma Kina – Bugarska,

               -članak 9. stavci od 2. do 4. Sporazuma Kina – Cipar,

               -članak 10. stavak 2. i članak 12. stavci od 2. do 4. Sporazuma Kina – Češka Republika,

               -članak 8. stavci od 2. do 4. Sporazuma Kina – Estonija,

               -članak 7. stavak 3. i članak 8. stavci od 2. do 6. Sporazuma Kina – Bugarska,

               -za Sporazum Kina – Francuska:

               oposljednja rečenica članka 5. stavka 1. i članak 5. stavci 2. i 3.,

               oprve dvije rečenice članka 3. stavka 1., prva rečenica članka 3. stavka 2. te članak 3. stavak 2. podstavak (B),

               oriječi „u valuti o kojoj su se dogovorili imenovani zračni prijevoznici svake od ugovornih stranaka” u članku 12, kako je izmijenjen razmjenom diplomatskih nota 15. i 22. rujna 1966.,

               očlanak 16., kako je izmijenjen razmjenom diplomatskih nota 27. srpnja i 7. rujna 1973.,

               ostavak 2. podstavka 2. stavka II. razmjene diplomatskih nota 19. siječnja i 11. ožujka 1991. (započinje s „Nadalje, radni uvjeti tih usluga...”),

               -za Sporazum Kina – Njemačka:

               oprva rečenica članka 7. stavka 3. i riječi „tako dogovoreni” u drugoj rečenici,

               oprva rečenica članka 8. stavka 2. i riječ „Te” u drugoj rečenici,

               oriječi „tako dogovorene” u članku 8. stavku 3.,

               oriječi „Ako se tarifa ne može dogovoriti u skladu sa stavkom 2. ovog članka ili” i riječi „dogovoreno u skladu s odredbama stavka 2.” u članku 8. stavku 4.,

               -članak 10. stavak 2. i članak 11. stavci od 2. do 5. Sporazuma Kina – Grčka,

               -članak 10. stavci od 2. do 4. Sporazuma Kina – Mađarska,

               -članak 8. stavci od 2. do 4. Sporazuma Kina – Latvija,

               -članak 11. stavci od 2. do 4. Sporazuma Kina – Luksemburg,

               -članak 12. stavak 2. točke a. i b. Sporazuma Kina – Malta,

               -članak 8. stavci od 2. do 4. Sporazuma Kina – Nizozemska,

               -članak 10. stavak 2. i članak 12. stavci od 2. do 4. Sporazuma Kina – Poljska,

               -članak 17. stavci od 2. do 5. Sporazuma Kina – Portugal,

               -članak 4. stavci 2. i 3. Sporazuma Kina – Slovenija,

               -članak 7. stavak 3. i članak 8. stavci od 2. do 6. Sporazuma Kina – Španjolska.

               Prilog 3.

               Popis ostalih država navedenih u članku 2. ovog Sporazuma

               (a) Republika Island (u skladu sa Sporazumom o Europskom gospodarskom prostoru),

               (b) Kneževina Lihtenštajn (u skladu sa Sporazumom o Europskom gospodarskom prostoru),

               (c) Kraljevina Norveška (u skladu sa Sporazumom o Europskom gospodarskom prostoru),

               (d) Švicarska Konfederacija (u skladu sa Sporazumom o zračnom prometu između Europske zajednice i Švicarske Konfederacije).


               EUROPSKA KOMISIJA
            Bruxelles, 3.7.2018.
            COM(2018) 510 final
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Carinskom pododboru osnovanom Sporazumom o pridruživanju između Europske unije i njezinih država članica, s jedne strane, i Ukrajine, s druge strane, o zamjeni Protokola I uz taj Sporazum, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Carinskom pododboru osnovanom Sporazumom o pridruživanju („Sporazum”) između Europske unije, s jedne strane, i Ukrajine, s druge strane, u vezi s predviđenim donošenjem odluke o zamjeni Protokola I uz taj Sporazum, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla („Konvencija”)
                  1
               .

               2.Kontekst prijedloga

               2.1.Protokol I uz Sporazum o pridruživanju

               Sporazumom se uspostavlja povlašteni trgovinski režim. Režimom se omogućuje pristup tržištu između Unije i Ukrajine. Protokol I uz Sporazum odnosi se na definiciju pojma „proizvodi s podrijetlom” i načine administrativne suradnje. Sporazum je stupio na snagu 1. rujna 2017.

               2.2.Carinski pododbor EU-a i Ukrajine

                  Člankom 39. stavkom 1. Protokola I predviđa se da Carinski pododbor osnovan na temelju Sporazuma može donijeti odluku o izmjeni Protokola I uz Sporazum o pridruživanju. Konkretno, člankom 39. stavkom 2. Protokola I predviđa se da Carinski pododbor može nakon pristupanja Ukrajine Regionalnoj konvenciji o paneuromediteranskim povlaštenim pravilima podrijetla odlučiti da se pravila o podrijetlu određena u ovom Protokolu zamijene pravilima priloženima Konvenciji.

               2.3.Predviđeni akt Carinskog pododbora EU-a i Ukrajine

                  Carinski pododbor EU-a i Ukrajine treba donijeti odluku u pogledu zamjene Protokola I uz Sporazum, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Konvenciju.

                  Svrha je predviđenog akta osigurati učinkovitu provedbu Konvencije.

               3.Stajalište koje treba zauzeti u ime Unije

               Konvencijom se utvrđuju odredbe o podrijetlu robe kojom se trguje na temelju odgovarajućih sporazuma koje su sklopile ugovorne stranke. Unija je potpisala Konvenciju 15. lipnja 2011. Ukrajina je 12. rujna 2016. podnijela zahtjev za pristupanje Konvenciji, a Zajednički odbor Konvencije Odlukom br. 1/2017
                  2
                od 16. svibnja 2017. odlučio je da bi Ukrajinu trebalo pozvati da pristupi Konvenciji.

               Unija je položila kod depozitara Konvencije svoju ispravu o prihvatu 26. ožujka 2012. Ukrajina je položila kod depozitara Konvencije svoju ispravu o prihvatu 19. prosinca 2017. Stoga je Konvencija primjenom njezina članka 10. stavaka 2. i 3. stupila na snagu 1. svibnja 2012. za Uniju te 1. veljače 2018. za Ukrajinu.

               Člankom 6. Konvencije predviđa se da svaka ugovorna stranka poduzima odgovarajuće mjere kako bi se osigurala učinkovita primjena Konvencije. Predložena odluka Carinskog pododbora EU-a i Ukrajine postupovni je korak koji je potreban za postizanje glavnog cilja Konvencije, a to je zamjena protokola o pravilima o podrijetlu u sporazumima između ugovornih stranaka Konvencije protokolom u kojem se upućuje na Konvenciju.

               Savjetovanje s dionicima stoga nije bilo potrebno.

                  Nadalje, procjena učinka nije bila potrebna jer su predložene izmjene tehničke prirode i ne utječu na sadržaj protokola o pravilima o podrijetlu koji je trenutačno na snazi.

               4.Pravna osnova

               4.1.Postupovna pravna osnova

               4.1.1.Načela

                  Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

                  Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”.

               4.1.2.Primjena u ovom slučaju

                  Carinski pododbor EU-a i Ukrajine tijelo je osnovano na temelju sporazuma, odnosno Sporazuma o pridruživanju između Europske unije i njezinih država članica, s jedne strane, i Ukrajine, s druge strane.

                  Akt koji Carinski pododbor EU-a i Ukrajine treba donijeti akt je koji proizvodi pravne učinke.

                  Predviđenim aktom ne dopunjuje se niti izmjenjuje institucionalni okvir Sporazuma.

                  Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

                  Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se donosi stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

                  Glavni cilj i sadržaj predviđenog akta odnose se na zajedničku trgovinsku politiku.

                  Stoga je materijalna pravna osnova predložene odluke članak 207. UFEU-a.

               4.3.Zaključak

                  Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Carinskog pododbora EU-a i Ukrajine izmijeniti Sporazum o pridruživanju,  primjereno je taj akt nakon donošenja objaviti u Službenom listu Europske unije.

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Carinskom pododboru osnovanom Sporazumom o pridruživanju između Europske unije i njezinih država članica, s jedne strane, i Ukrajine, s druge strane, o zamjeni Protokola I uz taj Sporazum, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o pridruživanju između Europske unije i njezinih država članica, s jedne strane, i Ukrajine, s druge strane, (dalje u tekstu „Sporazum”) Unija je sklopila Odlukom Vijeća 2014/668/EU
                  3
               , a na snagu je stupio 1. rujna 2017.

               (2)U skladu s člankom 39. stavkom 1. Protokola I uz Sporazum („Protokol I”) Carinski pododbor osnovan na temelju članka 83. poglavlja 5. glave IV. Sporazuma („Carinski pododbor”) može donijeti odluku o izmjeni odredbi tog Protokola.

               (3)U skladu s člankom 39. stavkom 2. Protokola I Carinski pododbor može nakon pristupanja Ukrajine Regionalnoj konvenciji o paneuromediteranskim povlaštenim pravilima podrijetla
                  4
                („Konvencija”) odlučiti da se pravila o podrijetlu određena u tom Protokolu zamijene pravilima priloženima Konvenciji.

               (4)Konvencijom se utvrđuju odredbe o podrijetlu robe kojom se trguje na temelju odgovarajućih sporazuma koje su sklopile ugovorne stranke te je ona za Uniju stupila na snagu 1. svibnja 2012., a za Ukrajinu 1. veljače 2018.

               (5)Carinski pododbor treba donijeti odluku o zamjeni Protokola I, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Konvenciju.

               (6)Budući da će odluka koju Carinski pododbor donese biti obvezujuća za Uniju, primjereno je utvrditi stajalište koje treba zauzeti u ime Unije u Carinskom pododboru.

               (7)Člankom 6. Konvencije predviđa se da svaka ugovorna stranka treba poduzeti odgovarajuće mjere kako bi se osigurala učinkovita primjena Konvencije. U tu bi svrhu Protokol I trebalo zamijeniti novim protokolom u kojem se u pogledu pravila o podrijetlu upućuje na Konvenciju.

               (8)Stajalište koje treba zauzeti u ime Unije u Carinskom pododboru trebalo bi se temeljiti na priloženom nacrtu odluke.

               (9)Budući da će se odlukom Carinskog pododbora izmijeniti Protokol I, tu bi odluku trebalo objaviti u Službenom listu Europske unije.

               (10)U skladu s člankom 17. stavkom 1. Ugovora o Europskoj uniji Uniju će u Carinskom pododboru zastupati Komisija,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Carinskom pododboru osnovanom na temelju članka 83. poglavlja 5. glave IV. Sporazuma o pridruživanju između Europske unije i njezinih država članica, s jedne strane, i Ukrajine, s druge strane („Carinski pododbor”), temelji se na nacrtu odluke priloženom ovoj Odluci.

               Članak 2.

               Predstavnici Unije u Carinskom pododboru mogu se dogovoriti o manjim izmjenama nacrta odluke iz članka 1. bez daljnje odluke Vijeća.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Predsjednik

                     Za Vijeće

                     Predsjednik

                     (1)

                        SL L 54, 26.2.2013., str. 4.

                     (2)

                        SL L 191, 22.7.2017., str. 11.

                     (3)

                        Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

                     (4)

                        SL L 54, 26.2.2013., str. 4.

    ---documentbreak---

               EUROPSKA KOMISIJA
            Bruxelles,3.7.2018.
            COM(2018) 510 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Carinskom pododboru osnovanom Sporazumom o pridruživanju između Europske unije i njezinih država članica, s jedne strane, i Ukrajine, s druge strane, o zamjeni Protokola I uz taj Sporazum, koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla

               PRILOG

               Nacrt
                  ODLUKA br. …/2018 CARINSKOG PODODBORA EU-a I UKRAJINE

               od …

               o zamjeni Protokola I uz Sporazum o pridruživanju između EU-a i Ukrajine koji se odnosi na definiciju pojma „proizvodi s podrijetlom” i načine administrativne suradnje

               CARINSKI PODODBOR EU-a i UKRAJINE,

               uzimajući u obzir Sporazum o pridruživanju između Europske unije, s jedne strane, i Ukrajine, s druge strane
                  1
               , a posebno njegov članak 26. stavak 2.,

               uzimajući u obzir Protokol I uz Sporazum o pridruživanju između Europske unije, s jedne strane, i Ukrajine, s druge strane, koji se odnosi na definiciju pojma „proizvodi s podrijetlom” i načine administrativne suradnje,

               budući da:

               (1)U članku 26. stavku 2. Sporazuma o pridruživanju između Europske unije, s jedne strane, i Ukrajine, s druge strane („Sporazum”), za pravila o podrijetlu upućuje se na Protokol I uz Sporazum („Protokol I”).

               (2)Sporazum je stupio na snagu 1. rujna 2017.

               (3)Člankom 39. Protokola I predviđa se da Carinski pododbor osnovan na temelju članka 83. poglavlja 5. glave IV. Sporazuma može odlučiti izmijeniti odredbe tog protokola i zamijeniti pravila o podrijetlu utvrđena u tom protokolu.

               (4)Cilj je Regionalne konvencije o paneuromediteranskim povlaštenim pravilima podrijetla
                  2
                (dalje u tekstu „Konvencija”) zamijeniti protokole o pravilima o podrijetlu koji su trenutačno na snazi u zemljama paneuromediteranskog područja jedinstvenim pravnim aktom.

               (5)Unija je potpisala Konvenciju 15. lipnja 2011. Dana 16. svibnja 2017. Zajednički odbor osnovan na temelju članka 3. stavka 1. Konvencije odlučio je da bi Ukrajinu trebalo pozvati da pristupi Konvenciji
                  3
               .

               (6)Unija je položila kod depozitara Konvencije svoju ispravu o prihvatu 26. ožujka 2012. Ukrajina je položila kod depozitara Konvencije svoju ispravu o prihvatu 19. prosinca 2017. Stoga je Konvencija primjenom njezina članka 10. stavaka 2. i 3. stupila na snagu 1. svibnja 2012. za Uniju te 1. veljače 2018. za Ukrajinu.

               (7)Protokol I trebalo bi stoga zamijeniti novim protokolom u kojem se upućuje na Konvenciju,

               DONIO JE OVU ODLUKU:

               Članak 1.

               Protokol I uz Sporazum o pridruživanju između Europske unije i njezinih država članica, s jedne strane, i Ukrajine, s druge strane, koji se odnosi na definiciju pojma „proizvodi s podrijetlom” i načine administrativne suradnje zamjenjuje se tekstom iz Priloga ovoj Odluci.

               Članak 2.

               Ova se Odluka objavljuje u Službenom listu Europske unije.

               Članak 3.

               Ova Odluka stupa na snagu na dan donošenja.

               Primjenjuje se od ...

               Sastavljeno u ...

               Za Carinski pododbor EU-a i Ukrajine

                     Predsjednik

               Prilog

               Protokol I

               o definiciji pojma „proizvodi s podrijetlom” i načinima administrativne suradnje

               Članak 1.

               Primjenjiva pravila o podrijetlu

               1.
                     Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla
                  4
                (dalje u tekstu „Konvencija”).

               2.
                     Sva upućivanja na „odgovarajući ugovor” u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.

               Članak 2.

               Rješavanje sporova

               1.
                     Ako dođe do sporova u pogledu postupaka provjere iz članka 32. Dodatka I. Konvenciji koji se ne mogu riješiti između carinskih službi koje su podnijele zahtjev za provjeru i carinskih službi odgovornih za provedbu te provjere, oni se podnose Carinskom pododboru. Ne primjenjuju se odredbe o mehanizmu za rješavanje sporova iz poglavlja 14. (Rješavanje sporova) glave IV. (Trgovina i pitanja povezana s trgovinom) ovog Sporazuma.

               2.
                     U svim slučajevima rješavanje sporova između uvoznika i carinskih službi zemlje uvoznice provodi se u skladu sa zakonodavstvom te zemlje.

               Članak 3.

               Izmjene Protokola

               Carinski pododbor može donijeti odluku o izmjeni odredbi ovog Protokola.

               Članak 4.

               Povlačenje iz Konvencije

               1.
                     Ako Europska unija ili Ukrajina depozitaru Konvencije dostave pismenu obavijest o svojoj namjeri povlačenja iz Konvencije u skladu s njezinim člankom 9., Europska unija i Ukrajina odmah započinju pregovore o pravilima o podrijetlu radi provedbe ovog Sporazuma.

               2.
                     Do stupanja na snagu tih novoutvrđenih pravila o podrijetlu na ovaj se Sporazum i dalje primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena bilateralna kumulacija samo između Europske unije i Ukrajine.

               Članak 5.

               Prijelazne odredbe – kumulacija

               Neovisno o članku 16. stavku 5. i članku 21. stavku 3. Dodatka I. Konvenciji, kada kumulacija uključuje samo države EFTA-e, Farske otoke, Europsku uniju, Tursku, sudionike procesa stabilizacije i pridruživanja, Republiku Moldovu, Gruziju i Ukrajinu, dokaz o podrijetlu može biti potvrda o prometu robe EUR.1 ili izjava o podrijetlu.

                     (1)

                        SL L 161, 29.5.2014., str. 3.

                     (2)

                        SL L 54, 26.2.2013., str. 4.

                     (3)

                        Odluka br. 1/2017 Zajedničkog odbora Regionalne konvencije o paneuromediteranskim povlaštenim pravilima podrijetla оd 16. svibnja 2017. u pogledu zahtjeva Ukrajine da postane ugovorna stranka Regionalne konvencije o paneuromediteranskim povlaštenim pravilima podrijetla [2017/1367] (SL L 191, 22.7.2017., str. 11.).

                     (4)

                        SL L 54, 26.2.2013., str. 4.